### NN 67/2023 (21.6.2023.), Pravilnik o stručnom osposobljavanju ovlaštenih osoba u slatkovodnom ribarstvu

Ministarstvo poljoprivrede

1105

Na temelju članka čl. 58. stavka 8. Zakona o slatkovodnom ribarstvu (»Narodne novine« 63/19), ministrica poljoprivrede donosi

PRAVILNIK

O STRUČNOM OSPOSOBLJAVANJU OVLAŠTENIH OSOBA U SLATKOVODNOM RIBARSTVU

OPĆE ODREDBE

Članak 1.

(1) Ovim Pravilnikom propisuje se program stručnog osposobljavanja ovlaštenih osoba za obavljanje inspekcijskog i neposrednog nadzora u slatkovodnom ribarstvu (u daljnjem tekstu ovlaštene osobe).

(2) Cilj stručnog osposobljavanja je stjecanje znanja i vještina polaznika potrebnih za samostalnu provedbu, ovisno u programu.

– inspekcijskog nadzora na kopnenim ribolovnim vodama (u daljnjem tekstu: ribolovnim vodama)

– inspekcijskog nadzora na tržnicama i u objektima tržišta proizvoda ribarstva,

– inspekcijskog nadzora transportnog sredstva koji sudjeluje u prijevozu proizvoda ribarstva i

– neposrednog nadzora na ribolovnim vodama

(3) Izrazi koji se koriste u ovome propisu, a imaju rodno značenje odnose se jednako na muški i ženski rod.

PROGRAM STRUČNOG OSPOSOBLJAVANJA ZA OBAVLJANJE INSPEKCIJSKOG I NEPOSREDNOG NADZORA NA RIBOLOVNIM VODAMA

Članak 2.

(1) Program stručnog osposobljavanja ovlaštenih osoba za obavljanje inspekcijskog i neposrednog nadzora ribolova na ribolovnim vodama, plovila i osoba koje obavljaju ribolov na ribolovnim vodama sastoji se od tri izvedbena plana.

(2) Izvedbeni plan A namijenjen je polaznicima bez znanja i vještina u provođenju inspekcijskog nadzora u slatkovodnom ribarstvu.

(3) Izvedbeni plan B namijenjen je polaznicima bez znanja i vještina, u cilju osposobljavanja provođenja neposrednog nadzora ribolova na ribolovnim vodama u slatkovodnom ribarstvu.

(4) Izvedbeni plan C namijenjen je polaznicima koji su stekli osnove znanja i vještina u provođenju inspekcijskog ili neposrednog nadzora a osposobljavanje se obavlja u svrhu usavršavanja i usvajanja novih elemenata nadzora.

(5) Izvedbeni planovi A i B sastoje se od teorijskog i praktičnog dijela dok se izvedbeni plan C sastoji od teorijskog dijela osposobljavanja.

(6) Ribarski inspektori Ministarstva poljoprivrede provode program stručnog osposobljavanja iz stavka 1. ovoga članka.

Članak 3.

Izvedbeni plan A sastoji se od sedam tematskih cjelina, dvadeset četiri sata nastave i osam sati praktične nastave. Tematske cjeline su raspoređene na sljedeći način:

1. Uvod – Inspekcijski nadzor ribolova na ribolovnom vodama Republike Hrvatske:

1.1. Ribolovne vode Republike Hrvatske:

– Ribolovna područja i zone

– Vrste ribolova,

– Nadzor sportskog ribolova,

– Nadzor gospodarskog ribolova,

– Nadzor ribolova u znanstveno-nastavne svrhe i ribolova za potrebe akvarija otvorenih za javnost,

– Područja zabrane obavljanja ribolova,

– Posebna staništa,

– Specifičnost ribolova na umjetnim jezerima i vodnim akumulacijama.

1.2. Zakonska osnova za provedbu inspekcijskog nadzora u slatkovodnom ribarstvu:

– Zakonodavstvo Republike Hrvatske,

– Ovlasti ovlaštenih osoba u inspekcijskom nadzoru u slatkovodnom ribarstvu.

2. Provedba početnih radnji inspekcijskog nadzora:

– Provjera identiteta plovila koje obavlja ribolov,

– Provjera identiteta sudionika u ribolovu

– Suradnja sudionika u ribolovu s ovlaštenim osobama koje obavljaju inspekcijski nadzor

– Provjera ribolovne aktivnosti.

3. Provjera sukladnosti dokumentacije:

– Povlastica za gospodarski ribolov

– Ribička dozvola

– Rješenja

– Ostala zakonom propisana dokumentacija

4. Provjera sukladnosti zadržanog ulova:

– Procjena zadržanih količina i vrsta

– Usporedba zadržanog ulova s podacima u popisu ulova,

– Način raspodjele i upravljanja dopuštenom količinom ulova

5. Provjera sukladnosti ribolovnog alata i opreme:

– Identifikacija ribolovnog alata i opreme na ribolovnoj vodi/kopnu/u plovilu

– Konstrukcijsko tehničke osobine ribolovnog alata i opreme,

– Identificiranje oznaka ribolovnog alata i opreme.

6. Sastavljanje izvješća o inspekcijskom nadzoru

7. Prava i obveze ovlaštenih osoba.

Članak 4.

Izvedbeni plan B sastoji se od šest tematskih cjelina, šesnaest sati nastave i četiri sata praktične nastave. Tematske cjeline su podijeljene na sljedeći način:

1. Uvod – Neposredni nadzor ribolova na ribolovnom vodama Republike Hrvatske:

1.1. Ribolovne vode Republike Hrvatske:

– Ribolovna područja i ribolovne zone

– Vrste ribolova,

– Nadzor sportskog ribolova,

– Nadzor gospodarskog ribolova,

– Nadzor ribolova u znanstveno-nastavne svrhe i ribolova za potrebe akvarija otvorenih za javnost,

– Područja zabrane obavljanja ribolova,

– Posebna staništa,

– Specifičnost ribolova na umjetnim jezerima i vodnim akumulacijama

1.2. Zakonska osnova za provedbu neposrednog nadzora u slatkovodnom ribarstvu:

– Zakonodavstvo Republike Hrvatske,

– Ovlasti ovlaštenih osoba u neposrednom nadzoru u slatkovodnom ribarstvu

2. Provedba početnih radnji neposrednog nadzora ribolova:

– Provjera identiteta plovila koje obavlja ribolov,

– Provjera identiteta sudionika u ribolovu

– Suradnja sudionika u ribolovu s ovlaštenim osobama koje obavljaju nadzor

– Provjera ribolovne aktivnosti.

3. Provjera sukladnosti dokumentacije:

– Povlastica za obavljanje ribolova,

– Ribička dozvola

– Rješenja

– Ostala zakonom propisana dokumentacija.

4. Provjera sukladnosti zadržanog ulova:

– Procjena zadržanih količina i vrsta

– Usporedba zadržanog ulova s podacima u popisu ulova,

– Način raspodjele i upravljanja dopuštenom količinom ulova.

5. Provjera sukladnosti ribolovnog alata i opreme:

– Identifikacija ribolovnog alata i opreme na ribolovnoj vodi/kopnu/u plovilu

– Konstrukcijsko tehničke osobine ribolovnog alata i opreme,

– Identificiranje oznaka ribolovnog alata i opreme.

6. Sastavljanje izvješća o neposrednom nadzoru.

Članak 5.

(1) Izvedbeni plan C obuhvaća obnovu i usavršavanje znanja prema programu iz članaka 3., 4. i 6. ovoga Pravilnika, s obzirom na ovlasti ovlaštenih osoba polaznika usavršavanja, s posebnim naglaskom na obveze i prava te upoznavanje s promjenama u propisima vezanim iz područja slatkovodnog ribarstva.

(2) Trajanje usavršavanja iz stavka 1. ovoga članka iznosi najmanje osam sati a provodi se teorijski.

PROGRAM STRUČNOG OSPOSOBLJAVANJA ZA OBAVLJANJE INSPEKCIJSKOG NADZORA U SLATKOVODNOM RIBARSTVU, NA KOPNU

Članak 6.

(1) Program stručnog osposobljavanja ovlaštenih osoba za obavljanje inspekcijskog nadzora proizvoda slatkovodnog ribarstva na kopnu se sastoji od izvedbenog plana sa dvije tematske cjeline, odnosno od deset sati teorijske i šest sati praktične nastave.

(2) Tematske cjeline su podijeljene na sljedeći način:

1. Provedba inspekcijskog nadzora na tržnicama i u objektima tržišta proizvoda ribarstva:

1.1. Provjera ispunjavanja obveza od strane gospodarskih subjekata,

1.2. Provjera sukladnosti proizvoda ribarstva kod registriranih kupaca ili organizacija proizvođača,

1.3. Provjera sukladnosti proizvoda ribarstva u objektima za obradu i skladištenje,

1.4. Provjera sukladnosti proizvoda ribarstva u maloprodajnim objektima i restoranima,

1.5. Sastavljanje izvješća o inspekcijskom nadzoru.

2. Provedba inspekcijskog nadzora transportnog vozila koji sudjeluje u prometu proizvoda ribarstva:

2.1. Pravne obveze prijevoznika,

2.2. Ovlasti službenih osoba,

2.3. Provjera sukladnosti popratnih dokumenata proizvoda ribarstva u transportu,

2.4. Sastavljanje izvješća o inspekcijskom nadzoru vozila.

POSTUPAK PROVOĐENJA STRUČNOG OSPOSOBLJAVANJA

Članak 7.

(1) Ministarstvo će pisanim putem obavijestiti tijela državne uprave i jedinice područne (regionalne) samouprave o mjestu i vremenu održavanja radionica za stručno osposobljavanje prema Programu stručnog osposobljavanja.

(2) Tijela državne uprave i jedinica lokalne samouprave obvezna su Ministarstvu dostaviti popis svojih službenika koji će polaziti program stručnog osposobljavanja najkasnije 15 dana prije početka izvođenja programa stručnog osposobljavanja.

(3) Ministarstvo određuje mjesto i datum održavanja osposobljavanja u suradnji s tijelima državne uprave i jedinica lokalne samouprave čiji su službenici polaznici programa za stručno osposobljavanje.

(4) Ministarstvo vodi evidenciju prisutnosti polaznika.

(5) Ministarstvo će po potrebi organizirati stručno osposobljavanje za novoprijavljene polaznike, kao i dodatne stručne radionice za ovlaštene osobe.

Članak 8.

(1) Smatra se da je polaznik uspješno završio program stručnog osposobljavanja ako je prema evidenciji bio prisutan na 2/3 održane nastave i na 2/3 održanih praktičnih vježbi te ako je prošao provjeru znanja.

(2) Dokaz o teorijskoj i praktičnoj osposobljenosti te uspješnoj provjeri znanja potvrđuju ovlašteni ribarski inspektori Ministarstva koji su u postupku osposobljavanja, a na temelju kojeg ministarstvo dodjeljuje Rješenja o ovlaštenju.

Članak 9.

(1) Ministarstvo vodi evidenciju ovlaštenih osoba.

(2) Evidencija iz stavka 1. ovoga članka vodi se u elektroničkom obliku.

PRIJELAZNE I ZAVRŠNE ODREDBE

Članak 10.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-01/22-01/30
 Urbroj: 525-12/810-23-7
 Zagreb, 5. lipnja 2023.

Ministrica poljoprivrede
 Marija Vučković, v. r.